
Hvis du i denne utfordrende og til tider skremmende tiden
kunne ha en kjærlig og omsorgsfull samtale med menneskeheten
og du visste at menneskene ville lytte,
hva ville du si?

Samtale 1

SKAL VI SNAKKE?

Kjære venner, dere er et fantastisk reisefølge gjennom dette menneskelige eventyret.

Jeg er veldig glad for at du er her, og jeg håper at ditt svar på innledningsspørsmålet er ja, siden det er viktig at du hører dette: Her på jorden er vi akkurat nå i ferd med å erfare noe helt utenom det vanlige. Jeg vil sette ord på det.

Vi erfarer menneskehetens overhaling og oppgradering.

Det er ingen overdrivelse. Dette er virkeligheten. Det kommer til syne rundt hver eneste sving. Men noe er ikke så lett å få øye på, nemlig at tingene ikke er som de virker å være.

Jeg tror vi bør bli oppmerksomme på dette så raskt som mulig, før vi har kommet for langt nedover denne nye veien.

Vi trenger også å vite at det er intet i fremtiden vi trenger å være redde for, så lenge vi bare spiller vår del av det hele. Den rollen vi blir invitert til å spille, av selve livet, vil være lett for oss.

Det er masse jeg vil dele med dere angående dette. Vi kan begynne med et sammendrag av alt jeg har kommet for å si:


	Planeten går gjennom en voldsom endring.

	Det er intet å være redd for hvis vi alle spiller vår del.

	Rollene våre er lette og de kan virkelig være festlige.

	De innebærer å ha mange fantastiske samtaler rundt syv enkle spørsmål.

	Tiden er inne for å gi menneskene en ny historie om vår Kultur, og slik skape helt nye retninger innen politikk, økonomi, kultur, undervisning, forhold, arbeid, ekteskap, seksualitet, oppdragelse og ethvert annet område av menneskelige utfoldelse. Dette er et manifest som vi sammen er skapere av.

	Det finnes allerede en god del virkelig spennende tanker rundt hva dette dokumentet kan inneholde, som jeg gjerne vil dele med deg som en innledning.



Jeg ønsker slett ikke å kun snakke med deg om “verdens tilstand”, den “globale situasjonen” eller “den planetariske krisen”. Selv om dette er uhyre viktige temaer så vet jeg at en oppgradering av menneskeheten betyr at hver og en av oss må oppgraderes. En rask titt på mengden av det som har endret seg i ditt liv i løpet av de siste tre årene vil gjøre det tydelig.

Derfor vil jeg også gjerne ha en utveksling med deg om hvordan du kan gjøre ting lettere og få minsket motstanden og negativiteten som kan være tilstede i ditt personlige liv.

Det var det, hele min agenda. Skal vi snakke?

…………………

Menneskehetens oppgradering er ikke en liten sak. Ordene jeg har brukt for å beskrive fenomenet er dramatiske, rett og slett fordi hendelsen er dramatisk!

Det vil involvere (vel faktisk så er det allerede i gang) hvert eneste aspekt av våre liv, våre styresett, politikk, vår økonomiske og finansielle situasjon og stabilitet, vår handel, industri, sosiale konvensjoner, våre utdannelsessystemer, våre religioner og trossystemer og alle våre vaner og tradisjoner… som sagt hele vår kulturelle historie.

Vi kan være deltagere i denne oppgraderingen, eller velge å være tilskuere – men vi kan ikke stoppe den. Ikke ville vi ønske det heller.

Dette kan vise seg å være det mest fantastiske som har skjedd med vår rase siden vi dukket opp på denne planeten. Årene som ligger foran oss, inkluderte prøvelsene og utfordringene vi kommer til å møte, kan lede hele planeten til et nytt og fantastisk sted når prosessen er over. Du skal vite at denne prosessen vil bli gjort ferdig i løpet av en relativ kort tidsperiode. Du kan hjelpe til med å gjennomføre og fullbyrde denne prosessen, hvis du velger det.

Det er ikke nok å bare lese dette

Livet inviterer deg til å la denne boken ikke bare være ord du leser. Livet inviterer deg til å ha en erfaring hvor du deltar. Dette er en mulighet til å innlede en samtale med meg og andre rundt omkring i verden. Du kan gjøre det ganske enkelt gjennom å stoppe å lese, markere hvor du er og deretter gå på internett og finne frem til…

www.TheGlobalConversation.com

Vel fremme klikker du på ikonet merket The storm before the calm. Der kan du søke og slå opp enhver kommentar du måtte ønske i den “Conversation” du holder på å lese (Du vil se at denne boken ikke er inndelt i kapitler, men istedenfor delt inn i “Conversations”).

På dette webstedet vil du også finne spesielle ikoner som inviterer deg til å skrive og sende dine egne ideer, tanker, forestillinger og refleksjoner angående innholdet av Menneskehetens Nye Kulturhistorie. Dette er grunnen til at du har funnet dette materialet.

Hvis du ligner andre så har du lenge undret på spørsmål som: “Hva kan jeg gjøre? Hvordan kan jeg hjelpe til med å gjøre det bedre?” Det finnes et svar på det spørsmålet.

Du kan bli medskaper av Den nye Kulturhistorien gjennom å tilføre din innsikt, inspirasjon, håp og drømmer for vår verden. Dette vil bli utgitt som en separat bok med tittelen: Vår felles drøm. Menneskehetens nye kulturhistorie. Denne boken vil bli lest over hele verden og være en bok du er medforfatter av.

Derfor er ikke det du leser nå en vanlig tekst. Dette er din inngangsdør for deltagelse i det som veldig lett kan vise seg å være Århundrets samtale. Din stemme er ønsket og verdifull for utvekslingen, slik at samtalen kan gnistre av innsikt og vitalitet og ha en overflod av ideer, visjoner og innsikt. Så ta det opp til grundig overveielse om du kan tenke deg å delta i denne boken, istedenfor å bare lese den.

Ting jeg håper du vil huske...


	Planeten går gjennom en voldsom endring.

	Det er intet å være redd for hvis vi alle spiller vår del.

	Rollene våre er lette og de kan virkelig være festlige.

	Livet inviterer oss til å forandre vår gamle kulturelle historie.



Ting jeg håper du vil gjøre...


	Å undersøke nettstedet som har blitt laget for at vi skal kunne fortsette denne samtalen. Gå til www.TheGlobalConversation.com og se hva du synes.

	Klikk deg inn på nettstedet hver gang du ser noe i boken du har lyst til å drøfte videre. Lag din egen saksliste hvis du ikke finner det du har lyst til å drøfte noe sted.




Samtale 2

SVARENE PÅ NÅR OG HVORFOR

MENS VI FUNDERER OVER ALT som skjer på planeten i denne tiden er det rimelig å spørre seg om “Må dette må skje, og Hvorfor skjer det?”

Svaret er: Ja det må skje. Det som utfolder seg, skjer fordi livet utfolder seg – alle livets bevegelser går i sykluser som følger en bestemt formel. Denne formelen gjør at livet utvikler seg gjennom faser basert på prinsipper om tilpasningsdyktighet, funksjonalitet og bærekraft.

Alltid når livets funksjonsdyktighet på en eller annen måte er truet vil det tilpasse sin manifestasjon for å gjøre seg selv bærekraftig og livsdyktig i en ny form. Dette er årsaken til den menneskelige erfaring vi kaller døden. Døden er ikke livets avslutning, men tvert i mot livets fortsettelse og tilpasning til manifestasjonen av en ny form. Slik at livet blir levedyktig i den nye formen.

Dette er sannheten om alt som finnes. Intet “dør” og du kan ikke ta livet av noe som helst. Overhodet ikke! Du kan ikke drepe en person, du kan ikke avlive et dyr eller en plante.

I denne tiden er det spesielt viktig å forstå dette. Det er de som har dødd og de som kommer til å dø, på grunn av denne overhalingen av Menneskeheten. Derfor er det både hjelpsomt og helbredende å vite at døden ikke er en prosess hvor livet forsvinner, men en prosess som forandrer livet.

Vi kan savne deres tilstedeværelse – noen ganger veldig sterk – men vi trenger ikke å sørge over de som har “dødd”. Den nye formen de har omfavnet har gitt dem stor glede.


Vil det si at det er en utmerket ide å avslutte sitt eget liv i sin nåværende form?



Jeg blir ofte stilt det spørsmålet av mange mennesker fra mange forskjellige kulturer. Mitt svar er alltid Nei. Riktignok er sjelens avskjed med det fysiske liv aldri en tristesse, men alltid en glede, uansett når og hvor det hender. Men det vil ikke si at det er en smart ide å simpelthen trekke seg fra det fysiske liv. Sjelens intensjon er det som utspiller seg på jorden, og hvis sjelens intensjon er fullbrakt, vil de perfekte omstendigheter for dens avskjed dukke opp. Men disse omstendighetene vil aldri være et “kunstig” produkt av hjernens tanker.

Akkurat som det er en fryd å forlate den fysiske kroppen, så er det en glede å være i den. Hvis det fysiske livet ikke er en fryd, så ser vi det ikke fra sjelens perspektiv, men prøver heller å forstå det med hjernen.

Livet vil aldri virke fornuftig for hjernen. Det kan bare være meningsfullt og dermed produsere langvarig og vedvarende glede når det omfavnes fra sjelens perspektiv.

Kunsten er dermed, hvis du er misfornøyd med livet, ikke å forlate kroppen, men å gjenforenes med sjelen. Dette kan kun gjøres mens man er i kroppen. Allikevel har de aller fleste ikke med seg sjelen inn i sitt daglige liv.

Før denne samtalen er ferdig vil jeg fortelle deg hvordan du kan gjøre akkurat det. Og når du begynner å kommunisere med din sjel så vil du forstå nøyaktig hva som er i ferd med å skje på denne planeten. Du vil forstå at i det øyeblikk en hvilken som helst livsform taper evnen til å opprettholde sin nåværende uttrykksform, så vil den øyeblikkelig tilpasse sitt uttrykk slik at den igjen blir funksjonsdyktig. Det er slik livet varer evig.

I øyeblikket er det ikke tvil om at den livsformen vi kaller jorden (som noen har gitt navnet Gaia) er truet. Årsaken til disse truende omstendighetene har delvis blitt skapt av den menneskelige livsformen som bebor planeten. Disse menneskenes egen eksistens er selvfølgelig truet på samme måte som planeten.

Kort sagt så kan verken planeten eller menneskeheten fortsette i det gamle sporet. Men vær ikke bekymret. Det kommer de heller ikke til å gjøre.

Siden vi har nådd grensen for å opprettholde jordens miljø under de eksisterende betingelsene vil Livets Syklus utspille seg. Det vil tilpasse alle livsformene i dette miljøet slik at de nok en gang vil være livsdyktige og bærekraftige. Med andre ord. Livet på jorden forandrer seg for å kunne fortsette. I virkeligheten er det slik at forandringen er garantien for at det vil fortsette. Dette er svaret på hvorfor saker og ting skjer. Før jeg begynner med det, vil jeg svare på spørsmålet som ble stilt for litt siden.

Meningsforskjeller

En samtale er ikke en “samtale” hvis det er en enetale. I samme øyeblikk som jeg kontemplerte over å ha denne samtalen med dere gjennom denne boken, visste jeg at jeg ønsket å unngå å holde en enetale eller være et orakel. Det er lett nok å invitere dere til å delta i en diskusjon via nettet, men det forandrer ikke det fakta at det som skrives her er en monolog.

Med mindre det skulle vise seg at det ikke er det. Med mindre jeg kan finne en metode for å endre det som kan synes som et “foredrag” til å bli en virkelig konversasjon, her på disse sidene.

Her kommer min “løsning”. Jeg kunne skape en dialog som vokste frem av samtaler som allerede har spilt seg ut.

Jeg kunne inkludere spørsmålene, tankene og kommentarene til andre, ikke bare mine egne – slik de har uttrykt dem. Jeg kunne føre en “samtale” som er hentet opp igjen av mitt minne fra tidligere meningsutvekslinger med andre.

På denne måten kan jeg gi stemme til noen av de som tenker annerledes enn det som vises på disse sidene. Stemmer med andre synspunkter vil alltid utvide en samtale. Dette er også stemmer som representerer et stort antall mennesker. Jeg håper å få høre andre meninger også på nettet, men når det gjelder stemmenes som er forskjellige i denne boken så la meg forklare hvor de kommer fra.

Jeg har i en god stund delt de tankene som utforskes i denne boken på mine reiser. Gjennom en lang rekke kveldsforedrag, week-end workshop og TV-opptredener har jeg mottatt ganske utfordrende spørsmål. Jeg har blitt engasjert i mange kraftfulle, spirituelle og iblant utfordrende og en sjelden gang aggressive utvekslinger. Alt dette har vært veldig fint sett fra min side, siden jeg visste at alt dette tjente meg.

De har vist meg steder hvor min tankegang har vært litt uklar, hvor min logikk kunne være manglende. De har også vist meg når mine uttalelser har truffet hodet på spikeren og generelt sett viste meg hvordan andre tenkte rundt de samme sakene. Gjennom mine over 20 år som arbeider innen pressens verden trente jeg meg opp til å huske slike møter. Jeg kunne ofte gjenskape de ord for ord, spesielt de viktige – og jeg visste at jeg, hvis det var behov for det, kunne hente opp essensen av disse.

Så jeg bestemte meg for at hvis noe av det jeg skrev hentet frem gamle minner fra tidligere samtaler, så kunne jeg inkludere min erindring av dem her i boken. På den måten ville ikke mitt nåværende uttrykk være kun en monolog, med meg dronende frem og tilbake med mine synspunkter – men isteden bli en “monokonversasjon”. En monolog som inkluderer konversasjon hentet ut av tidligere dialoger.

Det dreier seg ikke kun om sitater fra tidligere samtaler, men om konversasjonen som arbeides inn i fortellingen som om de skjedde nå. Jeg kunne føre en dialog av sammensatte stemmer fra alle de menneskene som jeg har hatt samtaler med i fortiden.

En samtale med menneskeheten

Jo mer jeg tenkte på det, jo bedre likte jeg tanken. Så jeg bestemte meg for å gjøre det! og spørsmålet som nettopp dukket opp i samtalen kommer derfra. Du vil høre denne sammensatte stemmen også i det som følger.

Nøyaktig hvem er det så som utgjør denne sammensatte stemmen? Hvem vil være representert i disse utvekslingene som er gjenskapt fra minnet?

Mine tidligere utforskninger av de livsendrende ideene som presenteres her har funnet sted med folk fra hele verden. Det er stemmer som kommer fra Norge. Danmark, Sverige, Frankrike, Syd-Korea. De kommer fra Sør-Amerika fra Irland fra Polen, Jamaica og Japan. Det er stemmer fra stegene opp mot Macchu Picchu og Den Kinesiske Mur. De kommer fra den røde plass i Moskva, fra Vatikan plassen i Roma og fra “Down under” (Australia og New Zealand). De strekker seg fra Sentrale Vest-Afrika og Island og tvers over Storbritannia og USA.

Spørsmålene og meningene jeg har lyttet til på alle disse stedene gjenspeiler et bredt spekter av forskjellige kulturer, religiøse bakgrunner politiske, overbevisninger og sosiale normer. Det gir et godt utgangspunkt for en inspirert og absolutt ikke ensidig – monokonversasjon.

Når du i tillegg, i debatten som skjer via nettet, tilføyer ditt eget synspunkt, vil vi i sannhet skape noe som jeg tror vår rase virkelig kan dra fordel av akkurat nå: En samtale med menneskeheten.

Derfor vil du på de følgende sidene få et glimt av hva alle mennesker fra hele verden har tenkt og spurt om angående de omskiftelige tidene vi lever i og rundt beskjedene jeg deler, som jeg tror vil kunne forandre verden. Her vil jeg presentere deres synspunkter i et dialogformat, slik at du kan være med på erfaringen slik den virkelig spilte seg ut, ja?

Men la oss gå tilbake dit jeg var på vei.

Tidspunktet for overhalingen/oppgraderingen

Mange kjente forutsigelser av fremtiden synes å indikere at tiden for vår rases neste store utviklingssprang er nå.

Hvis vi ser oss tilbake blir det klart at Livets Syklus egentlig er så vanskelig å forutsi. Fra gammelt av begynte menneskene å observere rytmen bak forskjellige hendelser. De vise lyttet med stor oppmerksomhet på historiene som ble fortalt og begynte å følge med i tingenes rytme og rekkefølge. Disse observasjonene brukte de så til å forutsi fremtidige sykluser.

Disse observasjonene av tidssykluser er det som ligger til grunn for spådommene fra Nostradamus, profetiene til kjente religiøse skikkelser fra hele verden og forutsigelsene fra mayakalenderen osv. Mange av dem peker mot akkurat dette tidspunktet i menneskets historie som viktig.

På Wikipedia kan vi lese at “talløse tilfeller av profetier finnes hos de amerikanske indianerne.” Der står det at “Onondogastammen og Hopiene blant mange andre har spådommer som synes å forholde seg til den tiden vi er på vei inn i. Onodogaene forteller for eksempel om en tid hvor vannet i elvene ikke egner seg til drikkevann. De sier at dette er begynnelsen på en epoke som kalles den store renselsen. Da vil folkene gå gjennom voldsomme prøvelser for å rense seg fra de korrumperende innflytelsene de har blitt besatt av.”

“Dette, sier de, vil oppfattes som en gledens tid for de som forstår hva som skjer og gleder seg over at det er tid for renselse… men for de som klynger seg til sitt gamle livssyn og levesett vil det være en tid for stor lidelse.”

Jeg leste disse setningene med et stort smil rundt munnen og glimt i øyet, siden jeg ikke kunne sagt det bedre selv. Dette er nøyaktig det jeg har kommet for å si til dere. Vi er på vei mot en frydefull tid – samtidig som denne tiden helt sikkert vil fylles med lidelse hvis vi tviholder på våre gamle livssyn og levesett. Se bare på det de gamle ideologiene har produsert i de siste månedene før denne boken ble utgitt.


	Mange nasjoner har fått sine framtidsutsikter radikalt forandret gjennom revolusjoner.

	Andre land har blitt herjet av de verste naturkatastrofer som har vært på lang tid.

	Mennesker rundt hele verden har sett sine liv bli plukket fra hverandre gjennom en verdensomspennende økonomisk nedsmelting som begynte et par år tidligere.



Legg så til alt som har skjedd i verden etter dette, og det blir ikke så vanskelig å forstå hvorfor menneskeheten ser på fremtiden med en viss nervøs og angstbitersk undring… Er dette bare begynnelsen til hva som vil utspille seg i den siste måneden i året 2012, som det har vært så mye snakk om. Hva ligger egentlig foran oss, ikke bare i desember 2012, men videre fremover i tiden etter?

Ting jeg håper du vil huske...


	Menneskehetens overhaling er en del av en naturlig prosess hvor livet opprettholder seg selv.

	Det som virkelig vil være velgjørende akkurat nå er en samtale med menneskeheten.

	Størrelsen og hastigheten av hendelser sier oss at menneskehetens oppgradering allerede er i gang. Tiden er NÅ.



Ting jeg håper du vil gjøre...


	Tenke over om du klynger deg til en antikvert livsstil og verdensbilde. Hva er det for deg? Hvordan ser det ut?

	Tenk gjennom hva som har skjedd med verden og i ditt eget liv i tiden fra denne boken ble skrevet (forsommeren 2011) og frem til i dag. Spør deg selv om du kan kjenne at et skifte er i ferd med å skje? Kanskje du kan begynne å skrive en personlig dagbok om alt du observerer, som en del av din prosess.

	Begynn å tenke over hva du ønsker å tilføye menneskehetens Nye Kulturelle Historie hvis du ble bedt om å skrive den (Noe som jo er nøyaktig det du har blitt bedt om å gjøre).

